شہری ہوابازی کی وزارت
ملک میں شہری ہوا بازی کے شعبے کی ترقی کو بڑھانے کے لیے حکومت کی طرف سے کئے گئے اقدامات
گھریلو فضائی ٹریفک تقریباً کووڈ سے پہلے کی سطح کے قریب ہے
شہری ہوا بازی کے وزیر مملکت جنرل  وی کے سنگھ  نے آج راجیہ سبھا میں ایک سوال کے تحریری جواب میں اطلاع فراہم کی کہ گھریلو فضائی ٹریفک تقریباً کووڈ سے پہلے کے دور کی سطح کے قریب ہے۔
شہری ہوا بازی کی وزارت نے علاقائی ہوائی رابطہ کو متحرک کرنے اور عوام کے لیے ہوائی سفر کو سستا بنانے کے لیے 21اکتوبر2016 کو علاقائی کنیکٹیویٹی اسکیم  - اڑان  کا آغاز کیا۔ اڑان اسکیم موجودہ ہوائی پٹیوں اور ہوائی اڈوں کی بحالی کے ذریعے ملک کے فضائی رابطے سے محروم ہوائی اڈوں کو کنیکٹیویٹی فراہم کرنے کا تصور کرتی ہے۔ اڑان مانگ سے چلنے والی ایک اسکیم ہے، جس میں ایئر لائن آپریٹرز کسی خاص روٹ پر آپریشن کے امکانات کا جائزہ لیتے ہیں اور وقتاً فوقتاً اسکیم کے تحت بولی لگاتے ہیں۔ ایئر لائنز کا انتخاب بولی کے شفاف عمل کے ذریعے کیا جاتا ہے۔
30 نومبر 2022 تک اڑان اسکیم کے تحت بولی کے چار دور کے بعد 453 فضائی روٹس شروع ہو چکے ہیں، جن میں 70 ہوائی اڈوں میں کام کاج شروع ہو گیا ہے جس میں 2 واٹر ایروڈروم اور 9 ہیلی پورٹ شامل ہیں۔ اڑان کی 2.15 لاکھ سے زیادہ پروازیں چل چکی ہیں اور اب تک 1.1 کروڑ سے زیادہ مسافروں نے اڑان اسکیم کی پروازوں کے فوائد حاصل کیے ہیں۔ یہ اسکیم دوسرے درجے اور تیسرے درجے کے شہروں کو سستی ہوائی کرایوں پر فضائی کنیکٹیویٹی فراہم کرنے میں کامیاب رہی ہے اور لوگوں کے سفر کے طریقے کو بدل دیا ہے۔
کرشی اڑان 2.0 پہاڑی علاقوں، شمال مشرقی ریاستوں اور قبائلی علاقوں سے خراب ہونے والی خوراک کی مصنوعات کی نقل و حمل پر توجہ مرکوز کرتی ہے۔ کرشی اڑان اسکیم کے تحت ائیرپورٹس اتھارٹی آف انڈیا ہندوستانی مال بردار جہازوں اور پی2سی  ہوائی جہازوں کے لیے لینڈنگ پارکنگ، ٹرمنل نیویگیشن لینڈنگ چارجز  اور روٹ نیویگیشن فیسیلٹی چارجز  کی مکمل چھوٹ فراہم کرتی ہے۔ یہ بنیادی طور پر تقریباً 25 ہوائی اڈوں، شمال مشرقی، پہاڑی اور قبائلی علاقہ اور دیگر علاقوں/خطوں میں 28 ہوائی اڈوں پر توجہ مرکوز کرتے ہیں۔ وزارت کی طرف سے کرشی اڑان 2.0 اسکیم کا جائزہ لیا گیا ہے جس کے بعد مزید 5 ہوائی اڈوں کو شامل کیا گیا ہے اس طرح یہ کل 58 ہوائی اڈے بن گئے ہیں۔
ہوائی اڈوں کے بنیادی ڈھانچے کی اپ گریڈیشن/جدید کاری ایک مسلسل عمل ہے اور اس کا انحصار ایرپورٹس اتھارٹی آف انڈیا  اور دیگر ایرپورٹ ڈویلپرز کے ذریعے وقتاً فوقتاً زمین کی دستیابی، تجارتی عملداری، سماجی و اقتصادی تحفظات، ٹریفک کی مانگ/خواہش پر ہوتا ہے۔ ایئر لائنز ایسے ہوائی اڈوں پر / سے کام کرنے کے لئے ایئرپورٹس اتھارٹی آف انڈیا اور دیگر ہوائی اڈہ ڈویلپرز نے دیگر سرگرمیوں کے ساتھ ساتھ موجودہ ٹرمنلز، نئے ٹرمنلز اور رن ویز کی مضبوطی کے لیے اگلے پانچ سالوں میں ہوائی اڈے کے شعبے میں توسیع اور ترمیم کے لیے تقریباً 98,000 کروڑ روپے کی سرمایہ کاری کا ہدف رکھا ہے۔
حکومت ہند نے 21 گرین فیلڈ ہوائی اڈوں یعنی گوا میں موپا، مہاراشٹر میں نوی ممبئی، شرڈی اور سندھو درگ، کرناٹک میں کالبرگی، وجئے پورہ، ہاسن اور شیوموگا، مدھیہ پردیش میں ڈبرا  ، اتر پردیش میں کشی نگر اور نوئیڈا ، گجرات میں دھولیرا اور ہیراسر، پڈوچیری میں کرائیکل، آندھرا پردیش میں دگادرتھی، بھوگاپورم اور اوراکل ، مغربی بنگال میں درگاپور، سکم میں پاکیونگ، کیرالہ میں کنور اور ڈونی پولو اور اروناچل پردیش میں ایٹا نگر کے قیام کے لئے اصولی طور پر منظوری دی ہے۔
سال 2019 سے 2022 تک 38 نئے ہوائی اڈوں کا افتتاح کیا گیا ہے جس میں 10 گرین فیلڈ ہوائی اڈے بھی شامل ہیں اور اڑان اسکیم کے تحت کل 351 آر سی ایس روٹس کام کر رہے ہیں۔
شہری ہوا بازی کی وزارت نے 25 اگست 2021 کو ڈرون رولز 2021 کو نوٹیفائی کیا ہے۔ ڈرون رولز، 2021 کے تحت شہری ہوابازی کی وزارت نے ہندوستان کی پوری فضائی حدود کو سرخ، پیلے اور سبز زون میں الگ کرتے ہوئے ڈرون آپریشنز کے لیے ایک انٹریکٹو فضائی حدود کا نقشہ شائع کیا ہے۔ 30 ستمبر 2021 کو ڈرونز کے لیے پیدوار سے منسلک ترغیبی  اسکیم کو بھی مطلع کر دیا گیا ہے۔
صحت کی ہنگامی صورتحال سے متعلق طبی خدمات  کے تحت ہیلی کاپٹر خدمات کو تیار کرنے اور ضرورت مند شہریوں تک فوری طبی رسائی فراہم کرنے کے لیے حکومت پہاڑی ریاست اتراکھنڈ میں پروجیکٹ سنجیونی کے نام سے ایک ایچ ای ایم ایس پائلٹ پروجیکٹ شروع کرنے کا ارادہ رکھتی ہے۔
وزارت شہری ہوا بازی، وزارت کارپوریٹ امور، وزارت خزانہ، ڈی جی سی اے اور صنعت کے اسٹیک ہولڈرز سے مشاورت کے ساتھ این ایس او پی زمرے کے تحت چھوٹی ایئر لائنز/ہیلی کاپٹر آپریشنز کو فروغ دینے کے لیے جزوی ملکیت پر رہنما خطوط وضع کرنے کے امکانات کا جائزہ لے رہی ہے۔
ایوی ایشن ٹربائن فیول  پر ویلیو ایڈڈ ٹیکس  کو درج ذیل ریاستوں/ مرکز کے زیر انتظام علاقوں نے 1-4 فیصد کی حد تک کم کردیا ہے۔
 انڈمان و نکوبار جزائر،  اتراکھنڈ،  جموں و کشمیر،  لداخ،  ہماچل پردیش،  تریپورہ،  مدھیہ پردیش،  ہریانہ،  اتر پردیش،  دادرا و نگر حویلی اور دمن و دیو،  اروناچل پردیش،  منی پور،  جھارکھنڈ اور  میزورم۔ گجرات اور کرناٹک نے اپنی اپنی ریاستوں میں اے ٹی ایف پرویٹ کو بالترتیب 5 فیصد اور 18 فیصد کر دیا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 79